દસમા ધોરણની છેલ્લી એક્ઝામમાં એક રવિ નામનો છોકરો એની પાછળની બેન્ચ ઉપર બેઠો હતો. ઋજુતામાંથી એ ચોરી કરીને પણ લખતો. ઋજુતા ચૂપ રહેતી. એને એમ કે માથાકૂટમાં કોણ પડે! ધીરે ધીરે એ રવિએ ફોન નંબર અને ઈ-મેઇલ આઈ.ડી. ઋજુતા સાથે એક્સચેન્જ કર્યા પછી તો હાય-હલ્લોથી શરૂ થયેલી ફ્રેન્ડશિપ ઇમોશનલ એટેચમેન્ટ સુધી પહોંચી ગઈ, પણ ફક્ત એક તરફી. ઋજુતાને એમ કે રવિ એનો ‘બેસ્ટ બડી’ છે. બંને જણ બહાર ફરવા જતાં થયાં. એકબીજાના ફોટા મોબાઇલ પર પાડ્યા. રવિ પાસે આટલી નાની ઉંમરમાં આઈ-ફોન હતો. એમાંથી ફોટા કમ્પ્યુટરમાં ટ્રાન્સફર કરી લીધા હત્ાા. પછી એણે એ જ ફોટોગ્રાસ ફેસબુક ઉપર મૂક્યા. બંને જણા સાથે કોફી પીતાં હોય, એકબીજાની નજીક બેઠેલાં હોય કે પર્સનલ ફોટા હોય… બધા જ ફેસબુક પર અપલોડ કરેલા હતા.